recursal/SuperWikiNEXT-32B huggingface dataset:
רוברט לואיס ריד, דיוקן עצמי, 1904
**רוברט לואיס ריד** (באנגלית: **Robert Lewis Reid**;‏ 29 ביולי 1862 - 2 בדצמבר 1929) היה צייר אמריקאי אימפרסיוניסטי. עבודותיו נטו להיות מאוד דקורטיביות, וחלקן הגדול התרכז בתיאור של נשים צעירות בין פרחים. לימים התפרסם בזכות ציורי הקיר והעיצוב שלו בזכוכית צבעונית.

חיים ועבודה
-----------

רוברט ריד נולד בסטוקברידג', מסצ'וסטס, ולמד בבית הספר במוזיאון לאמנויות יפות בבוסטון אצל אוטו גרונדמן, שם לימים התמנה למדריך לסטודנטים לאמנות. בשנת 1884 עבר לעיר ניו יורק, למד בליגת סטודנטים לאמנות, ובשנת 1885 נסע לפריז ללמוד באקדמיה ז'וליאן אצל גוסטב בולנגר וג'ולס ג'וזף לפבר. תמונותיו המוקדמות היו דמויות של איכרים צרפתים.

כשחזר לניו יורק בשנת 1889, עבד כצייר דיוקנאות ובהמשך התמנה למדריך בליגת הסטודנטים לאמנות ובקופר יוניון.

ציורים
------

הוא צייר שלושה ציורי קיר בביתן התעשייה בתערוכה הקולומביאנית העולמית בשנת 1893 בשיקגו, והציג ארבעה ציורים בבניין האמנויות היפות. עבודותיו, "הולדת הבן הבכור" (1888), זכו במדליית הצטיינות.

רוברט לואיס ריד, אשה ופרחים בגן
ריד היה חבר בקבוצת "עשרת הציירים האמריקנים", שנפרדו מחברת האמנים האמריקאיים בשנת 1897. ציורו "שחר" זכה בפרס הולגרטן הראשון בשנת 1898 על ידי האקדמיה הלאומית לעיצוב.

ריד עבד על מספר פרויקטים של ציורי קיר סביב סוף המאה. וחזר לצייר על בדים, סביב שנת 1905, עבודתו הייתה נטורליסטית יותר, ופלטת הצבעים שלו נטתה לעבר פסטלים רכים.

ציורי קיר
---------

ציורי קיר של ריד נמצאים בספריית הקונגרס בוושינגטון ובבית המשפט לערעורים בעיר ניו יורק. הרוטונדה של בית הממשלה במדינת מסצ'וסטס בבוסטון מכילה את שלושת ציורי הקיר ההיסטוריים הגדולים שלו. הוא צייר קיר לביתן האמריקני בתערוכה של 1900 בפריז.

ציורי הקיר שלו לבניין האמנויות בתערוכה הבינלאומית פנמה – פסיפיק (סן פרנסיסקו, 1915) היו מחווה יוצאת דופן לאומנויות. שמונה לוחות ענקיים כיסו את תקרת הרוטונדה: ארבעת הסמלים של קליפורניה (מתכת זהב, חיטה, פירות הדר, ואפונים). וכן ייצוגים של רעיונות בתחום האמנות. [3] ציורים אלה כבר לא קיימים ומקום הימצאם הנוכחי לא ידוע.

רוברט לואיס ריד, לידה ראשונה

זכוכית צבעונית
--------------

בשנת 1906 השלים ריד סדרה של עשרה ויטראז'ים המתארים את חיי המשיח לכנסיית הזיכרון האוניטרית בפיירהובן, מסצ'וסטס.

כמו כן צייר חלק מהחלל של כנסיית סנט פאולוס בעיר ניו יורק.

קישורים חיצוניים
----------------

ויקישיתוף מדיה וקבצים בנושא **רוברט לואיס ריד** בוויקישיתוף

הערות שוליים
------------

1. ↑  Chisholm, Hugh, ed. Reid, Robert, **1911 Encyclopædia Britannica** Volume 23
2. ↑  The affairs of Anatol by Robert Reid, libmma.contentdm.oclc.org (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6708 1029
* LCCN: nr2002007755
* RKD: 66059
* SNAC: w6vt3npt
* ULAN: 500007831
* VIAF: 66403151
* WorldCat: lccn-nr2002007755

 |
**בית המשפט העליון לבוררות של הפדרציה הרוסית** (ברוסית: **Высший Арбитражный Суд Российской Федерации**) היה גוף בכיר במערכת המשפט הרוסית שעסק בבוררות בעניינים כלכליים, כמו גם במחלוקות בנושאי החוק הפדרלי ועניינים שונים. נוסף לכך ביצע בית המשפט פיקוח משפטי על יישום החוק הפדרלי.

הוקם ב-23 בינואר 1992 והתקיים עד קיץ 2014, עת מוזג ב-6 באוגוסט 2014 עם בית המשפט העליון של רוסיה.

יו"ר בית המשפט העליון לבוררות
-----------------------------

יושב ראש בית המשפט העליון לבוררות התמנה על ידי מועצת הפדרציה של רוסיה בהמלצת נשיא רוסיה. סגן ושופטי בית המשפט העליון לבוררות התמנו על ידי מועצת הפדרציה של רוסיה, בהמלצת נשיא רוסיה שהסתמך על דעתו של יו"ר בית המשפט העליון לבוררות.

### יושבי ראש בית המשפט העליון לבוררות

* בנימין יאקובלב (1992-2005)
* אנטון איוואנוב (2005-2014)

ראו גם
------

* בית המשפט העליון של רוסיה
* בית המשפט לחוקה של רוסיה

קישורים חיצוניים
----------------

* אתר האינטרנט הרשמי של בית המשפט העליון לבוררות של רוסיה

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 7380 1175
* VIAF: 131933730
* WorldCat: viaf-131933730

 |
מיקום בית המקהלה בקתדרלה.
בית המקהלה של קתדרלת קלן, סגנון גותי קורן
מושבי המקהלה הכנסייתית בבית המקהלה. קתדרלת בריסטול, בריסטול, אנגליה, מבט לעבר מזבח הכנסייה.
בית המקהלה וספסלי המקהלה בקתדרלת לאון
**בית המקהלה**, (באנגלית: **Choir** או **Quire**) באדריכלות כנסייתית, הוא כינויו של אזור הכנסייה או הקתדרלה שבין הטרנספט (בית הרוחב) או הספינה (במקרים בהם אין טרנספט, או במקרים בהם חלק מהספינה נמצא מערבית לטרסנפט) לבין אזור הקודש המכיל את המזבח. לרוב האזור נמצא בחלקו המזרחי ביותר של הספינה, אולם במנזרים, בהם הציבור אינו משתתף בתפילה, לעיתים, נמצא בית המקהלה בחלק המערבי של הספינה. לעיתים קרובות בית המקהלה מסתיים באפסיס, גומחה חצי-מעוגלת בה נמצא המזבח הראשי (בקתדרלות וכנסיות אנגליות בדרך כלל אין אפסיס ובית המקהלה מסתיים בקיר ישר ובו חלון ויטראז' גדול).

באדריכלות הכנסייתית הקדומה, אזור הקודש היה ממוקם בקצה המערבי של הספינה. המקהלה עמדה בסמוך למזבח על מנת להשתתף בטקסים, וגדר שכונתה "**cancelli**" הפרידה בין מושבי המקהלה לבין מושבי המתפללים. לימים התפתחה גדר זו לסורג המפריד בין המתפללים לבין המקהלה ואזור המזבח. סורג זה נועד להפריד בין החלק הציבורי של הספינה הראשית, ששימש כמושבים למתפללים בעת טקסים ותפילות, אך גם שימש למטרות חולין (כגון מסחר) בזמנים שבהם לא נערכו תפילות, זאת לעומת בית המקהלה ששימש רק לענייני דת ופולחן.

בית המקהלה התפתח והפך לאזור הכולל מבנה מושבים עשוי עץ. לרוב עוטרו בית המקהלה ומושביו בתגליפי עץ רבים (דוגמה ידועה לכך הם תגליפי העץ של ירג סירלין האב במינסטר של אולם). בתקופה קדומה יותר שימשו ספסלים ארוכים את מושב המקהלה. בהמשך עם התפתחות המבנה נבנו מושבים לכל אחד מחברי המקהלה, כאשר אלה יכלו להתקפל על מנת לאפשר לחברי המקהלה לעמוד, ולכרוע ברך במהלך התפילה. לעיתים עוצב המושב על מנת להקל על חברי המקהלה העומדים בזמן התפילה ולאפשר הישענות נוחה עליו.

בקתדרלות מוקם מושבו של הבישוף - הקתדרה - באזור בית המקהלה. מושב זה הופרד משאר מושבי בית המקהלה בכך שהיה גבוה מהם וחופה בגג עץ.

* בית המקהלה של בזיליקת סן-דני, בסגנון גותי קורןבית המקהלה של בזיליקת סן-דני, בסגנון גותי קורן
* בית המקהלה בקתדרלת שארטר, בסגנון גותי בשלבית המקהלה בקתדרלת שארטר, בסגנון גותי בשל
* בית המקהלה של קתדרלת בווה, גובה פנימי של 48 מטר (הגבוה ביותר בעולם)בית המקהלה של קתדרלת בווה, גובה פנימי של 48 מטר (הגבוה ביותר בעולם)

* מושבי עץ מגולפים בבית המקהלה בבוסטון סטאמפ בלינקולנשייר. אחד הכיסאות מקופל ומציג את המיזריקורד - משענת לזמן העמידה בתפילהמושבי עץ מגולפים בבית המקהלה בבוסטון סטאמפ בלינקולנשייר. אחד הכיסאות מקופל ומציג את המיזריקורד - משענת לזמן העמידה בתפילה
* בית המקהלה של קתדרלת אלבי, מבט מערבה. הסורג המקושט, שהפריד בין הספינה הראשית, שם ישב הקהל, לבין בית המקהלה, בו התרחש הפולחן הנוצרי.בית המקהלה של קתדרלת אלבי, מבט מערבה. הסורג המקושט, שהפריד בין הספינה הראשית, שם ישב הקהל, לבין בית המקהלה, בו התרחש הפולחן הנוצרי.
* בית מקהלה מגולף במנזר בקסהייםבית מקהלה מגולף במנזר בקסהיים
* תרשים המדגים את מושבי המקהלה באנלו שבצרפתתרשים המדגים את מושבי המקהלה באנלו שבצרפת

ראו גם
------

* אדריכלות כנסיות
* סורג (אדריכלות)

קישורים חיצוניים
----------------

ויקישיתוף מדיה וקבצים בנושא **בית המקהלה** בוויקישיתוף
* בית המקהלה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551598305171
* BnF: cb12067112n (data)
* GND: 4069980-8
* LCCN: sh97008868

 |
**המרכז הלאומי למידע ביוטכנולוגי** (באנגלית: **National Center for Biotechnology Information**; בראשי תיבות: **NCBI**) הוא חלק מהספרייה הלאומית לרפואה של ארצות הברית (NLM), שהיא בעצמה חלק מהמכונים הלאומיים לבריאות (NIH).

היסטוריה
--------

המרכז הוקם ב-1988 בהתאם לחקיקה ביוזמתו של הסנטור קלאוד פפר ונמצא בבת'סדה, מרילנד. NCBI מתפעל GenBank המכיל מידע של ריצוף גנומי, PubMed Central ו-PubMed הכוללים אינדקס של מאמרי מחקר בנושאים ביורפואיים, ומחזיק במאגרי מידע נוספים הרלוונטיים למחקר בנושא ביוטכנולוגיה. כל מאגרי מידע אלו זמינים באינטרנט
באמצעות מנוע החיפוש Entrez.

NCBI מנוהל על ידי הביולוג היהודי אמריקאי דייוויד ליפמן (David J. Lipman), ממציאי ה-BLAST (אלגוריתם להשוואה של רצפי DNA של גנים שונים או רצפי חומצות אמינו של חלבונים שונים) ואישיות מוכרת בתחום הביואינפורמטיקה.

ארגון NCBI אחראי מאז 1992 להפיכת מאגר המידע של DNA מרוצף לזמין לציבור. בנק הגנים מפותח באמצעות שיתוף פעולה של מעבדות שונות ותוך שיתוף פעולה עם מאגרי ריצוף DNA אחרים כמו המעבדה האירופית לביולוגיה מולקולרית (EMBL) ומאגר ה-DNA היפני (DDBJ).

מאז 1992 הוסיף המרכז לספק מאגרי מידע נוסף על בנק הגנים, בהם OMIM (תורשה מנדלית באדם) (מספק מידע על מחלות תורשתיות), מאגר מודולים מולקולרי (מודולים תלת־ממדים של מבני חלבונים), מפת גנים של גנום האדם,מאגר מידע טקסונומי ופרויקט משותף עם המכון הלאומי לסרטן
(NCI). לכל מין של אורגניזם מקצה NCBI מזהה ייחודי.

בנוסף למאגרי המידע הזמינים באינטרנט מאפשר המרכז הורדה לתוכנות היכולות לשמש ככלי עזר למחקר, כמו תוכנית לחיפוש דמיון בין רצפים (מבוסס על אלגוריתם BLAST).

באתר NCBI מפורסמים גם עשרות ספרים העוסקים בביולוגיה מולקולרית, בביוכימיה, בביולוגיה של התא, בגנטיקה, במיקרוביולוגיה, במחלות, בשיטות מחקר ובווירולוגיה. חלק מספרים אלו פורסמו בעבר בדפוס, ואילו אחרים הם ספרים שנכתבו על ידי צוות NCBI.

קישורים חיצוניים
----------------

ויקישיתוף מדיה וקבצים בנושא **המרכז הלאומי למידע ביוטכנולוגי** בוויקישיתוף
* 

* אתר האינטרנט הרשמי של המרכז הלאומי למידע ביוטכנולוגי (באנגלית)
* המרכז הלאומי למידע ביוטכנולוגי, ברשת החברתית טוויטר

* המרכז הלאומי למידע ביוטכנולוגי, ברשת החברתית LinkedIn

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604242205171
* CANTIC: a11220090
* GND: 10052802-8
* ISNI: 0000 0004 0604 5429
* LCCN: n88284854
* NKC: kn20080701015
* VIAF: 149881801
* WorldCat: lccn-n88284854

 |
**רוברט לוקאס בואסביין** (בהולנדית: **Robert Lucas Boissevain**;‏ 27 באפריל 1895 – 12 באפריל 1945) היה פעיל בהעברת מידע וזיוף מסמכים לטובת היהודים במהלך מלחמת העולם השנייה, בנוסף למשפחה שהוא ואשתו החביאו בביתם. הוא נתפס על ידי הנאצים ומת במחנה הריכוז זוויברג מדלקת ריאות ותשישות.

קורות חיים
----------

רוברט לוקאס בואסביין נולד בצפון הולנד בעיירה הארלם. רוברט נישא להלנה סוזנה (Helena Suzana Tienhoven van). לרוברט ולהלנה נולדו שישה ילדים. הבכור נקרא על שם אביו ועם פרוץ המלחמה היה בן 18. בתם הקטנה הייתה בת שנתיים בערך. רוברט מת במהלך המלחמה אך משפחתו והיהודים שהחביאו, שרדו. רוברט ומשפחתו זכו בתואר חסידי אומות עולם - על הצלת משפחה (משפחת גרינברג[דרושה הבהרה]) שמנתה שלוש נפשות ואדם נוסף בשם יעקב הכט.

הפעילות בתקופת השואה להצלת יהודים
---------------------------------

בזמן המלחמה, רוברט ומשפחתו החביאו בביתם את בני משפחת גולדברג היהודית. האב לבית משפחת גולדברג היה רופא. במהלך המלחמה מר גולדברג צרף למסתור בבית משפחתו של רוברט מכר נוסף שלו, גם הוא יהודי, בשם יעקב הכט (Jacob Veht). בנוסף להסתרת היהודים, רוברט עסק בזיוף מסמכים בשביל יהודים רבים בצפון הולנד. בתחילת שנת 1943, חודשים בודדים לאחר שהגולדברגים הגיעו לביתם של משפחת בואסביין, רוברט נמלט מהולנד. רוברט נתפס בספטמבר 1943 ונשלח לבית הכלא הגרמני ״אורנג׳וטל״ (Orangotel). מאותו כלא נורא, הועבר למחנה עבודה בהולנד ולאחר עשרה חודשים נוספים לאחר שהסוהרים הגרמנים חשבו שמצבו טוב מדי, הוא הועבר למחנה בשם ״זוויברג״ (langenstein-zwiebergz (אנ')), שם מת כתוצאה מדלקת ריאות ותשישות. בערב חג המולד של שנת 1944 הגרמנים ערכו חיפוש בביתם של משפחת בואסביין ולמזלם הרב של בני הבית, מקום המסתור לא נמצא.

לאחר שרוברט נתפס הלנה, אשתו, דאגה בעצמה לחייהם של ששת ילדיה ושל ארבעת היהודים שהחביאה. בנם הבכור של רוברט והלנה, נתפס גם הוא על ידי הגרמנים, באשמה כי נמנע מגיוס, והוחזק במעצר. הלנה הצליחה לשחררו ממאסר. כשיצאו השניים ממתקן המאסר, החביאה הלנה על גופה שני צמיגים, על מנת לתקן זוג אופניים של המשפחה. הלנה, שבני משפחתה היו זכאים לשבע מנות של קצבת מזון, נעזרה באופניים על מנת ללקט שאריות מזון בחוות ובצידי הדרכים, על מנת להצליח לכלכל את אחד עשר דרי הבית, שכללו גם את אורחיה במסתור. הלנה עמדה במשימתה בהצלחה וכול בני המשפחה למעט בעלה רוברט, נותרו בחיים.

לאחר המלחמה
-----------

לאחר המלחמה הסתר, בתם הצעירה של רוברט והלנה בואסביין, שינתה את שמה לאסתר (Ester→Ethser) ואת שם משפחתה לגרינברג, התגיירה ועלתה ארצה. אסתר גרינברג נישאה בארץ וילדה שני ילדים, גלעד ולילית.

הכרה והנצחה
-----------

ב-3 בינואר 1980 הוכר רוברט על ידי יד ושם כחסיד אומות העולם. בנוסף הוכרה גם הלנה אשתו וחמישה מתוך ששת ילדיו. בתם הצעירה אסתר הוכרה ב-2007.

הערות שוליים
------------

1. 1 2  The Righteous Among The Nations, באתר "יד ושם" (באנגלית)
2. ↑  Robert Lucas Boissevain, geni\_family\_tree (באנגלית)
3. ↑  ארכיון יד ושם, אינו נגיש לציבור.
**נוגדנים עצמיים** (אנגלית: Autoantibody) הם נוגדנים המיוצרים על ידי מערכת החיסון ואשר מכוונים נגד מרכיבים נורמליים כגון תאים וחלבונים בגוף האדם. מחלות אוטו-אימוניות רבות, ביניהן מחלת הזאבת ומחלות ידועות נוספות, נגרמות כתוצאה מכך.

ייצור נוגדנים
-------------

 ערך מורחב – **תאי B**  

נוגדנים מיוצרים על ידי לימפוציטים מסוג B, כאשר באופן נורמלי, מערכת החיסון מסוגלת לזהות ולהתעלם מחלבונים בריאים בגוף האדם עצמו. עם זאת, לעיתים מערכת החיסון מזהה בטעות מרכיבים שונים בגוף האדם כ"זרים" ותוקפת אותם, בדרך של יצירת נוגדנים עצמיים. נוגדנים אלו תוקפים תאים ורקמות בריאים בגוף ומביאים להיווצרות דלקת ונזק שעלול להיות נרחב. 
הסיבה להיווצרות נוגדנים עצמיים אינה תמיד ברורה. נמצא כי בחלק מן המקרים, קיימת פרה-דיספוזיציה גנטית, אשר יחד עם טריגר נוסף (למשל, מחלה ויראלית, או חשיפה לכימיקלים טוקסיים) מביאה לייצור נוגדנים עצמיים. בנוסף לכך, חוקרים סבורים כי קיים מרכיב הורמונלי במנגנון ההיווצרות, היות שמרבית מן המחלות האוטו-אימוניות הן מחלות אשר תוקפות יותר נשים מאשר גברים.

מחלות
-----

קיימות מחלות שונות ורבות הנגרמות כתוצאה מייצור נוגדנים עצמיים. מחלות אלו כוללות מחלות כגון תת פעילות של בלוטת התריס- השימוטו, וכן מחלות יתר פעילות של בלוטת התריס, מחלות כגון זאבת, סקלרודרמה, סוכרת סוג 1, צליאק, סיורגן ומחלות ווסקוליטיות שונות. 

על מנת לאבחן מחלות אלו, ניתן להיעזר בין היתר בבדיקות דם למציאת נוגדנים עצמיים. בדיקת דם למציאת הנוגדן ANA (נוגדן אנטי-גרעיני, או anti-nuclear antibody) נלקחת במצבים לא ספציפיים, ומהווה מרקר לתהליך אוטו-אימוני. ANA הוא חיובי במגוון של תהליכים אוטו-אימוניים. אם ANA חיובי, לרוב נלקחות בדיקות נוספות כגון RF, מידת שקיעת הדם, רמת חלבון C בסרום (CRP) וקיום נוגדנים עצמיים נוספים כמפורט להלן. 

בדיקות דם לגילוי נוגדנים עצמיים משמשות גם כהערכה ליעילות הטיפול הרפואי הניתן במחלות אלו.

סוגי נוגדנים עצמיים שונים
-------------------------

* זאבת - נוגדנים מסוג ANA, anti-dsDNA, anti-Smith
* זאבת כתוצאה משימוש בתרופות מסוימות - נוגדנים מסוג antihistone.
* דלקת מפרקים שגרונתית או Rhumatois arthritis: נוגדנים מסוג Anti IgG
* סקלרודרמה - נוגדנים מסוג anticentromere, anti-scl-70
* פמפיגוס וולגריס - נוגדן מסוג anti-desmoglein
* פוליומיוזיטיס, דרמטומיוזיטיס - נוגדנים מסוג anti-jo-1
* מחלת סיוגרן - נוגדנים מסוג anti Ro, anti La
* סוכרת סוג 1 - נוגדנים מסוג anti-glutamate decarboxylase
* מחלת ווגנר - נוגדנים מסוג c-Anca
* מחלת השימוטו - נוגדנים מסוג antimicrosomal, antiThyroglobulin
* מחלת רקמת חיבור מעורבת (Mixed connective tissue disease) - נוגדנים מסוג anti-U1 RNP
* שחמת ראשונית של המרה - נוגדנים מסוג anti-mitochondrial
* צליאק - נוגדנים מסוג antigliadin, amtiendomysial
* דלקת כבד אוטואימונית - נוגדנים מסוג ANA, anti-smooth muscle, anti-liver kidney microsomal, anti-liver cytosol
* ווסקוליטיס שונים - נוגדנים מסוג p-anca

הערות שוליים
------------

1. ↑  Cleveland Clinic, Andrea Fialho, William D, Carey, MD, Autoimmune Hepatitis. Published on July 2015.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
הרב **יעקב אמאדו** היה רב, מלמד ודרשן באזמיר במאה ה-19.

תולדותיו
--------

נולד לרבי דוד אמאדו. היה מתלמידי הרב חיים פאלאג'י שקורא לו "הרב הכולל מזרע המלכה כמהר"ר..." וחיבב אותו כבנו ממש. נישא למרת ג'ויא (מרגלית) סולטאנה, בתו הבכורה של הרב יוסף אבן עזרא, מחבר ספר שלחן גבוה. לימים עלתה לארץ ישראל והתיישבה בירושלים. גיסיו היו הרב דוד בן עזרא ופירלא שנישאה לרב מרדכי הלוי.

היה מופקד על תלמודי התורה באזמיר יחד עם הרב יוסף פאלאג'י. היה גובה ומפקח על הצדקה למען שלושת ערי הקודש שניתנה באזמיר. היה ידוע כמי שמשיב תשובות נחרצות לאפיקורסין ולמומרים ערך את ספר עיני דוד של אביו. היה חברו של הרב חיים מאיר מזרחי מחבר ספר בן הרמה, שכותב עליו: "כי עלה לשמים אחד מן הרמתים, אורן של של חכמים ושל סופרים, אוהב את המישרים, כרע כאח לי, אשר יחדיו נמתיק סוד שמחת גילי הדר הוא..." (בן הרמה, הקדמת המחבר). לאחר השריפה באזמיר, השתדל הרב יעקב בבניתו מחדש של בית הכנסת של ק"ק ׳גברת׳ לפני שנפנה לבנות מחדש את ביתו.

בנו הבכור, הרב יוסף אמאדו, מחבר ספר חלקו של יוסף (אזמיר תרמ"ז) נפטר שנה לפני אביו, בנו השני, הרב דוד, שנקרא על שם סבו, הביא לדפוס את ספרו של אביו.

נפטר בשנת התרל"ה מחולי הטיפה ונקבר באזמיר.

ספרו
----

**אמרי אמת** (אזמיר תרמ"א) - דרושים שדרש "אי משום יקרא דחיי בבי הילולי, ומשום יקרא דשכבי...בתוך קהל ועדה דבר בעתו לתורה ולתעודה" (שער הספר מאת בן המחבר). בספר 3 דרושים לנישואים - שניים לנישואי גיסיו ואחד לבן מגבירי אזמיר, הספדים - לרבי חיים אברהם גאגין (שדרש באחת העירות הסמוכות לאזמיר), למרן החבי"ף ולאשתו, לרבי יעקב אבואלעפיה, לגיסתו רבקה ועוד. בספר נדפסו חמישה דרושים של הרב שמואל יעקב אמאדו, שניים לנישואים ושלושה להספד. בסוף הספר ליקוטים מהמחבר על התנ"ך ודרשת הספד על המחבר מבנו.

קישורים חיצוניים
----------------

* יעקב אמאדו, באתר "החכם היומי"

הערות שוליים
------------

1. ↑  אמרי אמת, דרוש ב' להספד
2. 1 2 3  אמרי אמת, הקדמת בן המחבר
3. ↑  יוסף את אחיו מערכת ה'ו
4. 1 2  אמרי אמת, דף ג"ן
5. ↑  דרושים להספד ב' וה'
6. ↑  וש ו' להספדר
7. ↑  מדרוש ח' להספד והלאה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007508029905171
* VIAF: 308273748
* WorldCat: viaf-308273748

 |
**הלילה הארוך** (באנגלית: ***The Long Night***; מוכר כ-***The Coven***) הוא סרט אימה על-טבעי אמריקאי. ביים אותו ריץ' רגסדייל, לפי תסריט שנכתב על ידי רוברט שפ ומארק יאנג ולפי הפקה שנעשתה על ידי ואסילי ברנהרדט, דמון הילין, ראיין ר. ג'ונסון ומרטין ספרוק. בסרט מככבים סקאוט טיילור-קומפטון, נולן ג'רארד פאנק, ג'ף פאהי ודבורה קארה אונגר.

את "הלילה הארוך" העלו לאקרנים ב-4 בפברואר 2022, לאחר שהוא צולם במשך מספר חודשים קודם לכן, בהפצת וול גו USA אנטרטיינמנט.

עלילה
-----

הסרט מתחיל בגרייס (סקאוט טיילור-קומפטון), שמקבלת שיחת טלפון מאדם שמתקשר משיחה חסויה. בהמשך לכך, מגיח ג'ק (נולן ג'רארד פאנק) לסלון ומבהיל אותה. השניים מדברים וקובעים ללכת לביתו של האדם החסוי, כיוון שהוא הציע לעזור לגרייס לגלות מידע על משפחתה, שלטענתו "יעניין" אותה. בהמשך לכך, השניים נוסעים לביתו של האדם ומגלים שהוא אינו נוכח. ג'ק מנסה למצוא ויסקי במטבח של אותו האדם וגרייס מחליטה לצאת לריצה במהלכה היא חווה תרחישים מוזרים. באותה העת, חווה ג'ק תרחישים דומים גם כן.

לקרת סוף הסרט, נותר ג'ק לבדו, כשהוא מוקף בחברי הכת, הדוקרים אותו שוב ושוב. גרייס בורחת לתוך היער ולבסוף מגיעה לבקתה בה היא מוצאת את ג'ק כבול בשלשלאות. היא מנשקת אותו וכאשר היא מסתובבת, היא מבחינה בחברי הכת. המאסטרית (דבורה קארה אונגר), מסירה את המסכה שלה ומתוודה בפניה על כל אשר עברה. לבסוף, נרצחים כולם בזה אחר זה, עד שגרייס וג'ק נותרים היחידים. גרייס מתקרבת אליו, מנשקת אותו ולבסוף דוקרת אותו למוות ומותירה אותו להתבוסס בדמו.

בסוף הסרט, ניתן לראות את גרייס פוסעת לעבר העולם החיצון, כשבכוונתה לשחרר את הרוע שנכנס בה בעקבות הטקס שקיימה המאסטרית רגע לפני שמתה.

צוות השחקנים
------------

* סקאוט טיילור-קומפטון – גרייס
* נולן ג'רארד פאנק – ג'ק
* ג'ף פאהי – ויין
* דבורה קארה אונגר – המאסטרית
* אריקה סטסיולוויצ'וט – מאסטר (פלשבק)
* סקוט דניאל – חבר בכת
* וונדי אוטס – חברה בכת
* קווין ראגסדייל – וייד
* ג'סטין פייטסל – חבר בכת
* בובי דייוויס – חבר בכת
* ראס גלדן – חבר בכת

קישורים חיצוניים
----------------

* 

* "הלילה הארוך", במסד הנתונים הקולנועיים IMDb (באנגלית)

* "הלילה הארוך", באתר Rotten Tomatoes (באנגלית)

* "הלילה הארוך", במסד הנתונים הקולנועיים KinoPoisk (ברוסית)

הערות שוליים
------------

1. 1 2  The Long Night (2022) | ScreenRant, screenrant.com
2. ↑  *The Coven*, 2022-02-04, נבדק ב-2022-02-04
3. 1 2 3 4 5 6  The Long Night, Well Go USA Entertainment (באנגלית)
רבי **עמרם רוזנבוים** (נקרא בשם: רבי "**עמרם חסידא**", מפני חסידותו וצדקותו; ה'תק"ן, 1790 - ט"ז בחשוון ה'תק"ץ, נובמבר 1829) היה רב בהונגריה ולאחר מכן בארץ ישראל.

ביוגרפיה
--------

נולד בנג'וואז'ון שבהונגריה בשנת 1790, לרבי משה נחום, רבן של מספר קהילות בהונגריה. למד אצל הרב מרדכי בנט, רבה של חבל הארץ מוראביה ושל העיר מיקולוב.

בגיל 13 נישא לבתו הרב ישראל ברי"ל, רבה של וארפלוטה ותלמידו של הרב יחזקאל לנדא (הנודע ביהודה). התגורר אצל חמיו ככל הנראה עד לפטירתו ב-1808. בשנת ה'תקע"א הוא כבר התגורר בבונהאד ולימד שם תורה.

בשנת ה'תקע"ד, בגיל 24, נקרא לכהן כרבה של אירשה (נתאחד עם הכפר אלברטי, וכיום נקרא אלברטירשה), ושימש שם כרב עד לשנת ה'תק"ף, אז נקרא לכהן כרבה של מאד.

היה חברו של רבי משה סופר, בעל "החתם סופר", שהעריכו וכיבדו מאוד. הוא כותב עליו: "רב חביבי הרב הגאון חסידא ופרישא וכו', נשיא אלקים בתוך הנשיאים לאומתם, עיניו הבדולחים יביטו בהעתק תשובתו". ובתשובה אחרת הוא כותב: "ומאד תמהתי על דברי ידיד נפשי הגאון מוה' עמרם, מוחזקני בו שהוא בקי בחדרי תורה, ואך הפעם לא כיון יפה".

בשנת ה'תקפ"ו (1826) עלה לארץ ישראל והשתקע בצפת, בהצעתו של הרב יעקב שאלתיאל ניניו. בדרכו לארץ ישראל עבר במיקולוב אצל רבו הרב מרדכי בנט ובברטיסלאבה אצל החתם סופר. שימש כרב בצפת במשך 4 שנים וכממונה על כולל החסידים במקום, עד לפטירתו בט"ז בחשוון ה'תק"ץ (1829), בהיותו בן ארבעים. נקבר בבית העלמין העתיק בצפת. מסופר כי לפני פטירתו בירך בשם ומלכות: "ברוך המאיר לעבדיו מאור הגנוז מששת ימי בראשית".

החתם סופר - שהמליץ לו להתגורר בירושלים דווקא - הספידו: "נשא נפשו בכפו ונסע עם כל בני ביתו אל ארץ הקודש, וכל מגמתו הייתה לשבת בירושלים עיר הקודש, ונתעכב על ידי סיבות בצפת תיבנה ותכונן".

משפחתו
------

על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג רבי יהודה החסיד, רש"י ועוד.

גיסיו של הרב היו הרב חיים קיצה, אב בית הדין של אירשא וישראל קאהוט, אביו של חנוך יהודה קאהוט, ממייסדי היהדות הקונסרבטיבית ומחבר "ערוך השלם"

ילדיו:

* הרב משה פירסט, רבה הראשון של מאראש-ואשרהעלי ומחבר "מראה משה"
* מרים בלוך, נישאה לדיין אלימלך ממאד. בזיווג שני נשאה את הרב יצחק יעקב בלום, רבה של היידושאמשון. בנם הוא הרב עמרם בלום
* אביטל, אשת הרב אברהם דייטש
* אשת הרב משה לייב הלר, שוחט ובודק בטבריה.
* אשת הרב מאיר זינגר

הרב מנשה קליין היה נשוי לאחת מהצאצאיות שלו. הוא נקשר לדמותו, שיפץ את קברו, ועל פי צוואתו נקבר בסמוך אליו.

קישורים חיצוניים
----------------

* רבי עמרם חסידא וצאצאיו בבלוג תולדות ושורשים-עצי משפחה

הערות שוליים
------------

1. 1 2 3 4  רפאל בן יעקב הלפרין, **אטלס עץ חיים - ט**, באתר אוצר החכמה
2. 1 2 3 4 5 6 7 8 9 10 11  עקיבא בן מרדכי ליב פישר, **עטרת עקיבא**, באתר אוצר החכמה
3. 1 2 3  יהודה שוורץ, **מורשת רבני הונגריה**, באתר אוצר החכמה
4. 1 2 3  שלמה שפיצר, **קהילת הונגריה**, באתר אוצר החכמה
5. ↑  ספר "ערוגות הבושם" וספר "דברי תורה"
6. ↑  ישכר בעריש גרינפלד - שמעון הירשלער, **משפחת השמעוני**, באתר אוצר החכמה
**מאגמה - קונטרס לשירה חדשה** הוא רבעון לשירה, בעריכת לידור יעקב ומיטל נסים.

גיליון מס' 4
מטרותיו הראשוניות של הקונטרס הן להוות במה ליצירותיהם של משוררים אלמונים ומוכשרים אשר טרם זכו לחשיפה, לצד משוררים מוכרים, וכן הפיכת השירה לנגישה, והשבתה אל שגרת היומיום, שכן לדעת העורכות השירה אינה אליטיסטית ואינה נועדה לפלח אוכלוסייה מסוים בלבד.

עם הזמן גובשה עמדתו הפואטית של הקונטרס, המעודדת פלורליזם שירי, אשר לפיו יש מקום למגוון של קולות בשירה העברית. העורכות אינן מאמינות בניסוח מניפסט כזה או אחר שכותרתו "כך נראית שירה", שכן זוהי הסתכלות צרה העלולה להוביל להגבלת השירה לחזות מסוימת, ומכאן לדילול המגוון ולחדגוניות השירית בכלל.
במסגרת פעילות הקונטרס, מתקיימים ערבי שירה בהם קוראים משתתפי הקונטרס משיריהם.

הגיליון הראשון ראה אור ביוני 2006 והופץ חינם ברחבי ישראל. החל מספטמבר 2006 הקונטרס רואה אור בסיוע מצד "מרכז ההדרכה לספריות בישראל", במסגרתו מועברים מאות עותקים מכל גיליון להפצה בספריות עירוניות. כיום הקונטרס רואה אור כל רבעון בהיקף של 2,500 עותקים ומופץ חינם ברחבי תל אביב, ירושלים, באר שבע, חיפה והצפון, בבתי קפה ובחנויות ספרים עצמאיות, וכן באוניברסיטת חיפה, באוניברסיטת תל אביב, באוניברסיטת בן-גוריון בנגב ובקמפוס הר הצופים של האוניברסיטה העברית.

הגיליונות מכילים שירה רב גונית של משוררים צעירים ואנונימיים לצד משוררים מוכרים ותרגומים. עם המשוררים שפרסמו בקונטרס נמנים עודד פלד, שז, אביה גאולה, אמירה הס, סבינה מסג, אלישבע גרינבאום, אורי הולנדר, רונן אלטמן קידר וטל ניצן. כן פורסמו תרגומים משירתם של טד יוז ושל צ'ארלס בוקובסקי.

קישורים חיצוניים
----------------

* אתר האינטרנט של מאגמה
* אלי אשד, "מאגמה" -כוח מתפרץ בעולם הספרות העברית
* הזמנה לערב ההשקה לרגל הגיליון הרביעי(הקישור אינו פעיל)
**מאג'ו מוזיקלי פיורנטינו** (באיטלקית: **Maggio Musicale Fiorentino**) הוא פסטיבל אופרה שנתי, שהמנצח ויטוריו גואי ייסד בפירנצה באפריל 1933 במטרה להציג אופרות מודרניות ונשכחות בהפקות מרשימות חזותית. היה זה פסטיבל המוזיקה הראשון באיטליה. האופרה הראשונה שהוצגה בפסטיבל הייתה נאבוקו של ורדי, שהאופרות המוקדמות שלו כמעט לא הוצגו בשנים ההן. כיום מתקיים בפסטיבל מסוף אפריל עד תחילת יוני, בתוכנית טיפוסית של ארבע אופרות.

הצלחת הפסטיבל הראשון הביאה להמשכו כאירוע דו-שנתי הכולל תשע אופרות בשנת 1937, אבל אחרי 1937 היה לפסטיבל שנתי, מלבד בתקופת מלחמת העולם השנייה. ההופעות מתקיימות בתאטרו קומונאלה די פירנצה ובתיאטרון פיקולו (המשמש, כמסתבר משמו, לאופרות בקנה מידה קטן), וכן בתיאטרו דלה פרגולה ההיסטורי.

המנהל האמנותי הנוכחי הוא פאולו ארקה והמנצח הראשי הוא, מאז 1985, זובין מהטה.

לקריאה נוספת
------------

* Lynn, Karyl Charna, *Italian Opera Houses and Festivals*, Lanham, Maryland: Scarecrow Press, 2005. מסת"ב 0-8108-5359-0

קישורים חיצוניים
----------------

ויקישיתוף מדיה וקבצים בנושא **מאג'ו מוזיקלה פיורנטינו** בוויקישיתוף
* 

* אתר האינטרנט הרשמי של מאג'ו מוזיקלה פיורנטינו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007367820005171
* GND: 4250879-4
* NKC: ko2008434977
* VIAF: 127745332
* WorldCat: lccn-n81136799

 |
**הליכות עולם** הוא שמה של סדרת ספרים שכתב הרב עובדיה יוסף.

את הבסיס לספרים כתב בשנות ה-40, בהיותו רב צעיר, אך הם יצאו לאור עשרות שנים לאחר מכן, עם תוספות מאוחרות, מתשובות שכתב לאחר מכן, הספר הראשון בסדרה יצא לאור ב-1998, והשמיני והאחרון יצא לאור ב-תשס"ג (2003). הספרים בנויים במתכונת ספרו של רבי יוסף חיים, "בן איש חי", ובהם שוטח הרב עובדיה יוסף את השגותיו על פסקיו של רבי יוסף חיים.

הרקע לכתיבת הספר
----------------

בית הכנסת אהל רחל בשכונת מקור ברוך
הרב עובדיה יוסף העביר בצעירותו שיעור הלכה בכל יום בבית הכנסת "אוהל רחל" שבשכונת מקור ברוך בירושלים, על פי הספר הקאנוני בן איש חי. בשיעוריו חלק הרב יוסף על פסקי בעל הבן איש חי. טענותיו של הרב עובדיה יוסף נגד הרב יוסף חיים וספרו, הבן איש חי, היו שבעל הבן איש חי נוטה להחמיר בפסיקותיו כדי לצאת לכל הדעות, וכך לעיתים הוא פוסק על פי הרמ"א, מגדולי פוסקי אשכנז. כמו כן, הרב יוסף חולק על הרב יוסף חיים שמעדיף את פסקי האר"י על פני פסקי רבי יוסף קארו, בעל השולחן ערוך.

דבריו של הרב יוסף באותם שיעורים היו לצנינים בעיני שומעיו, במיוחד אלה מיוצאי בבל, אשר הלכו אחרי פסיקותיו של רבי יוסף חיים. רבו של הרב יוסף, הרב עזרא עטייה, עודד אותו להמשיך ולפסוק על פי הבנתו, חרף מחאותיהם של רבים. אחד מאלה שגערו ברב עובדיה יוסף היה הרב יצחק נסים, לימים הרב הראשי לישראל. בתגובה כתב לו הרב יוסף ב-1952:

> 
> "ואינני מכחיש שיש לי קונטרס מיוחד הערות על דברי הבן איש חי ומה יש בזה?... וידעתי כי כל מלחמתו של מר עתה היא להטיל עלי אימה שלא אדפיס את הקונטרס הלזה, אבל כבר למדונו רבותינו לא תגורו מפני איש, לא תאגור דבריך מפני איש, אלא שאין בדעתי עתה להדפיסו ועוד חזון למועד"
> 
> 
> 
> — מובא בפתיח לספר הליכות עולם
>

הוצאת הספר לאור
---------------

עשרות שנים לאחר מכן שב הרב יוסף לטקסטים שכתב בצעירותו, הוסיף עליהם תוספות רבות, ופרסמם בסדרת ספרים בשם **הליכות עולם**. מתכונת הספר היא כזו, שבתחילה מופיע פסק ההלכה של הרב עובדיה יוסף, ולאחר מכן, בחלק של ההערות, ישנו ציטוט מפסק ההלכה המקביל מן הספר בן איש חי, כאשר בהמשך מופיע דיון העוסק בנקודות המחלוקת שבין ההלכות.

הספר "הליכות עולם" הוא חלק מהפרויקט ההלכתי של הרב עובדיה יוסף, במסגרתו הוא מבקש לאחד את מנהגי הספרדים ולהכפיפם לפסקי רבי יוסף קארו, אשר נחשב בעיניו כ'מרא דאתרא' בארץ ישראל.

קישורים חיצוניים
----------------

* כללי הפסיקה של הרב עובדיה יוסף – הליכה על פי מרן בבלוג תורתך שעשועי
אנשי הזיהוי הפלילי במשטרת ישראל נכנסים לזירת פיגוע הירי בבני ברק**משטרת ישראל** מנהלת **מאגר** של **דגימות DNA** שנלקחו מחשודים, נאשמים ומורשעים במעשי עבירה או שנמצאו בזירת עבירה.

על פי חוק סדר הדין הפלילי (סמכויות אכיפה-חיפוש אמצעי זיהוי ומאגר נתוני זיהוי) שתוקן בשנת 2005 ותקנותיו אושרו בוועדת חוקה, חוק ומשפט ב-24 באוקטובר 2006, המשטרה רשאית, בין היתר, ליטול דגימות ביולוגיות (דגימת שיער, דגימת תאים מחלקה הפנימי של הלחי ודגימת דם מזערית) מחשודים, נאשמים ומורשעים, לאחסן אותם ולנהל מאגר של דגימות לשם זיהוי חשודים והשוואה עם ממצאים מזירות פשע.

מאגר ה-DNA של משטרת ישראל הוקם בפברואר 2007, וב-27 בדצמבר 2007, משטרת ישראל ושירות בתי הסוהר, החלו בתוכנית ניסוי משותפת לאיסוף דגימות DNA של אסירים מורשעים בעבירות חמורות או בעבירות מין המרצים את עונשם בבית סוהר איילון ובמהלכה נלקחו 183 דגימות. בחודש יוני 2008 פורסם שהמאגר מכיל כבר 28,000 דגימות שכבר הביאו לחשיפת כשלוש מאות מקרי פשע[דרוש מקור]. בעקבות הצלחת תוכנית הניסוי, שירות בתי הסוהר ומשטרת ישראל נערכו ליטול דגימות DNA מ-6,000 אסירים שהורשעו בעבירות המצוינות בחוק (פשעים חמורים, עבירות מין ועבירות רכוש) והמרצים את עונשם ב-24 בתי סוהר ברחבי הארץ.

נכון לשנת 2014 מאגר הדנ"א המשטרתי מכיל כ-300 אלף דגימות של בני אדם. 

מקרה רצח מפורסם שפוענח בין השאר באמצעות שימוש במאגר ה-DNA הוא של נועה אייל, שרוצחה נתפס לאחר כ-16 שנה, כשדגימת DNA שנלקחה מאביו נבדקה במאגר, והתברר כי הרוצח אמור להיות קרוב משפחתו של האב. במהלך אחד הדיונים בפרשת רצח זו עמד שופט בית המשפט העליון, אורי שהם על השימוש בדגימות ה-DNA כראיה במשפט הפלילי, ועל מרכזיותן וחשיבותן של ראיות מסוג זה. 

ראיית ה-DNA מבוססת על השוואה בין דגימות גנטיות, תוך התייחסות לשכיחותו של הפרופיל הגנטי באוכלוסייה. לצורך קבלתה של ראיית DNA כראיה במשפט, יש להציג שתי מערכות של ראיות. המערכת הראייתית הראשונה עניינה בעדות מומחה, בדבר מידת ההתאמה הגנטית הקיימת בין דגימה שנלקחה מזירת העבירה, לבין דגימה שנלקחה מן הנאשם. המערכת הראייתית הנוספת מתמקדת בהערכה הסתברותית של שכיחות הופעתה של ההתאמה הגנטית האמורה, בקרב אוכלוסיות שונות. על יסוד ההתאמה בין הדגימות כאמור, בצירוף חוות הדעת הנוגעת לשכיחות ההתאמה בקרב אוכלוסיות שונות, נדרש בית המשפט לקבוע האם ישנה זהות בין הנאשם לבין בעל ה-DNA שנלקח מזירת העבירה (פסק דיני בע"פ 3731/12 סוילם נ' מדינת ישראל, פסקה 80 (11.11.2014) (להלן: עניין סוילם), וההפניות המובאות שם). על מעמדה וחשיבותה של ראיית ה-DNA במסגרת ההליך הפלילי, ניתן ללמוד מכך שבמקרים מיוחדים, ניתן להרשיע נאשם על יסוד ראיית DNA כראיה יחידה. זאת, כאשר אין בפניו של בית המשפט ראיות המצביעות על הסבר "תמים" להימצאותה של הדגימה בזירת האירוע (ע"פ 149/12 אלמליח נ' מדינת ישראל (24.9.2012); וראו גם עניין סוילם, פסקה 82).

קישורים חיצוניים
----------------

* דורון נחום, כך פענחו חוקרי המשטרה את הרצח של עוה"ד ענת פלינר, באתר של "רשת 13", 22 ביוני 2008 (במקור, מאתר "nana10")

הערות שוליים
------------

1. 1 2  אתר למנויים בלבד יניב קובוביץ, ניר חסון, רצח נועה אייל: היועמ"ש אישר למשטרה להשתמש בדנ"א של אבי החשוד, באתר הארץ, 12 בנובמבר 2014
2. ↑  סרטונים יוסי אלי‏, הרמז האבוד בתיק הרצח של נועה אייל, באתר וואלה!‏, 16 באפריל 2015
3. ↑  נועם (דבול) דביר, רצח נועה אייל פוענח בזכות יריקה, באתר ynet, 11 בנובמבר 2014  
איתי בלומנטל, "רצח נועה אייל לא פוענח ופרשתי מתוסכל", באתר ynet, 11 בנובמבר 2014
4. ↑  בש"פ 4298/17 מדינת ישראל נ' דניאל נחמני, ניתן ב־5 ביולי 2017
**לאנדרו דניאל סומוסה** (בספרדית: **Leandro Daniel Somoza**; נולד ב-26 בינואר 1981 בבואנוס איירס, ארגנטינה) הוא כדורגלן עבר ארגנטינאי ששיחק בעמדת הקשר, וכיום מאמן כדורגל.

קריירה
------

סומוסה החל לשחק בקבוצת ולס סארספילד, אחת מחמש הקבוצות הגדולות של ארגנטינה. הוא נחשב לאחד השחקנים החשובים של הקבוצה ומילא תפקיד מרכזי בזכייתה באליפות הקלאוסורה לשנת 2005. בהרכבה של הקבוצה שיחקה גם ליאנדרו גרסיאן והשניים זכו לתשומת לב רבה גם בשל הדמיון בשמותיהם.

ב-2006 עבר סומוסה לשחק בוויאריאל הספרדית והצטרף לבני ארצו ששיחקו אז בקבוצה - חואן רומן ריקלמה, גונזאלו רודריגז, רודולפו ארואברנה, מריאנו ברבוסה ופבריסיו פואנטס. הוא אמנם שיחק ב-25 ממשחקי קבוצתו בליגה אך לא הצליח לבסס את מקומו בהרכב הקבוצה וכעבור שנה הושאל לריאל בטיס בה גם נכשל לתפוס מקום בהרכב. ב-2008 רכשה ולס סארספילד את כרטיסו בחזרה.

סומוסה ערך את הופעת הבכורה שלו במדי נבחרת ארגנטינה בספטמבר 2007 בהפסד לברזיל. הוא ערך הופעה נוספת במדים הלאומיים בהפסד לספרד.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
במתמטיקה, **פירוק פולרי** של מטריצה היא הכללה מסוימת של הצגת מספר מרוכב בהצגה פולרית: {\displaystyle z=re^{i\theta }\,}.

הגדרה ומשפט הפירוק
------------------

כל מטריצה ריבועית A מרוכבת ניתן לכתוב בצורה:

{\displaystyle A=UP},
כאשר U היא מטריצה אוניטרית, ו-P היא מטריצה הרמיטית חיובית. 
כאשר המטריצה A הפיכה, הפירוק יחיד, ו-P חיובית לחלוטין.

קשר לשם "פירוק פולרי" ניתן לראות בעובדה ש:

{\displaystyle \det P=r=|\det A|}
{\displaystyle \det U=e^{i\theta }}
כאשר r ו-\theta  ממשיים.

ולכן:

**הפענוח נכשל (SVG (אפשר להפעיל MathML בעזרת הרחבת דפדפן): תשובה בלתי־תקינה ("Math extension cannot connect to Restbase.") מהשרת "http://localhost:6011/he.wikipedia.org/v1/":): {\displaystyle \det A = \det U\,\det P = re^{i\theta}}**

קשר לפירוק לערכים סינגולריים
----------------------------

קיים קשר הדוק בין פירוק זה לפירוק לערכים סינגולריים.

{\displaystyle A={\tilde {U}}\Sigma V^{\*}=\underbrace {{\tilde {U}}V^{\*}} \_{U}\underbrace {V\Sigma V^{\*}} \_{P}=UP}

לקריאה נוספת
------------

* Higham, Nicholas J. (1986). "Computing the polar decomposition with applications". *SIAM J. Sci. Stat. Comput*. Philadelphia, PA, USA: Society for Industrial and Applied Mathematics. **7** (4): 1160–1174. doi:10.1137/0907079. ISSN 0196-5204.

קישורים חיצוניים
----------------

* פירוק פולרי, באתר MathWorld (באנגלית)
המונח "עובדיהו" מפנה לכאן. אם הכוונה למשמעות אחרת, ראו עובדיהו (פירושונים).
עובדיהו מחביא את נביאי ה'. תחריט עץ מעשה ידי יוהאן כריסטוף וויגל משנת 1695
**עֹבַדְיָהוּ** דמות מקראית, מימי אחאב מלך ישראל. מופיע בספר מלכים א'. עבדיהו נשא בתפקיד "**אֲשֶׁר עַל הַבָּיִת**". נאמר עליו כי "**הָיָה יָרֵא אֶת ה' מְאֹד**". על עבדיהו מסופר כי החביא מאה מנביאי ה' במערה ובכך הציל אותם מיד איזבל. עובדיהו נהג בכבוד וביראה בעת פגישתו עם אליהו. מהכתוב עולה כי מתוקף תפקידו "אֲשֶׁר עַל-הַבָּיִת" הייתה לו השפעה בממלכת ישראל.

פגישת אליהו ועובדיהו
--------------------

לפי המסופר בספר מלכים א', פרק י"ח, ציווה ה' את אליהו: "לֵךְ הֵרָאֵה אֶל אַחְאָב וְאֶתְּנָה מָטָר עַל פְּנֵי הָאֲדָמָה." איזבל הכריתה את נביאי ה', ועובדיהו החביא את הנביאים במערה וכלכלם בלחם ומים.

בעת הבצורת ששררה בארץ בזמנו של אחאב, נשלח עובדיהו על ידי אחאב לדרוש חציר לבהמה. בדרכו פגש עובדיהו את אליהו, ובהכירו את אליהו פנה אליו ואמר: "הַאַתָּה זֶה אֲדֹנִי אֵלִיָּהוּ?". לפי זאת סברו חז"ל כי עובדיהו הוא הנביא עובדיה שעל שמו נקרא אחד מספרי תרי עשר, אך יש השוללים זיהוי זה.

אליהו דרש מעובדיהו ללכת אל אחאב: "לֵךְ אֱמֹר לַאדֹנֶיךָ, הִנֵּה אֵלִיָּהוּ". עובדיהו חשש לקבל עליו את השליחות שהוטלה עליו, שמא אחאב יחשוב שהוא הסתיר את אליהו כל הזמן הזה וירצה להרוג אותו. רק לאחר שקיבל את הבטחת אליהו: "חַי ה' צְבָאוֹת אֲשֶׁר עָמַדְתִּי לְפָנָיו, כִּי הַיּוֹם אֵרָאֶה אֵלָיו", פנה עובדיהו לאחאב. אז גם הוסיף עובדיהו וציין באוזני אליהו : "וְעַבְדְּךָ יָרֵא אֶת ה' מִנְּעֻרָי". ובכך התכוון כי חששו לא היה לשווא, אלא מתוך אמונה שלמה בה', שהרי את נאמנותו לה' הוכיח כבר כאשר החביא את נביאי ה' מפני איזבל. 

חוקר המקרא הרמן גונקל סבר כי מטרת סיפורו זה של עובדיהו במקרא היא לשקף את העתיד לקרות, כך שפגישת עובדיהו עם אליהו היא רמז מקדם לפגישת אחאב ואליהו העתידית, שהיא עיקר הסיפור. אוריאל סימון בניגוד לגונקל, טוען כי האירוע עומד בפני עצמו ולו חשיבות רבה.

לקריאה נוספת
------------

* אוריאל סימון, **קריאה ספרותית במקרא: סיפורי הנביאים**, ירושלים, מוסד ביאליק, 1997, עמ' 278-207.

קישורים חיצוניים
----------------

* פרופ' יצחק אבישור ופרופ' מיכאל הלצר, השרים העיקריים בחצר המלך ותפקידיהם : אשר על הבית, באתר הספרייה הווירטואלית של מטח

הערות שוליים
------------

1. ↑  ספר מלכים א', פרק י"ח
2. ↑  ספר מלכים א', פרק י"ח, פסוק ז'
3. ↑  תלמוד בבלי, מסכת סנהדרין, דף ל"ט, עמוד ב'
4. ↑  מרדכי כוגן, **מקרא לישראל: עובדיה**, ירושלים, מאגנס, 1992, עמ' 3.
5. ↑  ספר מלכים א', פרק י"ח, פסוק ח'
6. ↑  ספר מלכים א', פרק י"ח, פסוק ט"ו
7. ↑  ספר מלכים א', פרק י"ח, פסוק י"ב
8. ↑  אוריאל סימון, **קריאה ספרותית במקרא: סיפורי הנביאים**, ירושלים, מאגנס, 1997, עמ' 210.
באלגברה מופשטת, **פירוק ז'ורדן** של איבר של תת-אלגברת לי של אלגברת אנדומורפיזמים, הוא הצגת האיבר כסכום של איבר **פשוט למחצה** (או לכסין), ואיבר **נילפוטנט**. לפירוק זה חשיבות בתחום, והוא משמש ככלי להוכחת טענות אחרות, כמו קריטריון קרטן.

הגדרה פורמלית
-------------

תהי L תת-אלגברת לי פתירה של אלגברת האנדומורפיזמים {\displaystyle GL(V)} עבור מרחב וקטורי V מממד סופי, מעל שדה סגור אלגברית.

איבר x של L הוא **נילפוטנט** אם חזקה מסוימת שלו היא אפס. x היא **פשוט למחצה** אם הפולינום המינימלי שלה מתפרק לגורמים שונים, או בשקילות (מעל שדה סגור אלגברית) היא לכסינה.

המשפט קובע כי לכל איבר x\in L:

1. יש הצגה כסכום {\displaystyle x={x}\_{s}+{x}\_{n}}, כאשר {\displaystyle {x}\_{s}} פשוט למחצה, {\displaystyle {x}\_{n}} נילפוטנט, ומתקיים {\displaystyle [{x}\_{s},{x}\_{n}]=0} (כלומר, הם מתחלפים). יותר מכך, הצגה זו יחידה.

2. בהצגה הנ"ל, את האיברים {\displaystyle {x}\_{s},{x}\_{n}} ניתן להציג כפולינום ללא ערך חופשי במשתנה x.

3. האיברים {\displaystyle {x}\_{s},{x}\_{n}} משמרים הכלות של x, כלומר אם {\displaystyle A\subseteq B\subseteq V} ומתקיים {\displaystyle x(B)\subseteq A}, אז גם {\displaystyle {x}\_{s}(B)\subseteq A} ,{\displaystyle {x}\_{n}(B)\subseteq A}.

טענות נוספות
------------

להלן תכונות נוספות של פירוק ז'ורדן, הקשורות גם למושגים אחרים בתאוריה של אלגברות לי.

* אם {\displaystyle x={x}\_{s}+{x}\_{n}} היא צורת הז'ורדן של x, אז {\displaystyle \operatorname {ad} x=\operatorname {ad} {x}\_{s}+\operatorname {ad} {x}\_{n}} היא צורת הז'ורדן של הייצוג הצמוד שלו.

* אם L היא כל מרחב וקטורי עם אופרטור ביליניארי, אז לכל {\displaystyle \delta \in \operatorname {DerL} } (קבוצת הנגזרות) עם פירוק ז'ורדן {\displaystyle \delta ={\delta }\_{s}+{\delta }\_{n}}, מתקיים גם {\displaystyle {\delta }\_{s},{\delta }\_{n}\in \operatorname {DerL} }.

פירוק ז'ורדן המופשט
-------------------

אם בנוסף להנחות הנ"ל, L היא גם אלגברת לי פשוטה למחצה, אז הנגזרות שלה מתלכדות עם ההצגה הצמודה שלה, כלומר {\displaystyle \operatorname {Der} (L)=\operatorname {ad} (L)}. במקרה זה, יש איזומורפיזם בין L ל-{\displaystyle \operatorname {ad} (L)}. כעת, לכל איבר ב-{\displaystyle \operatorname {ad} (L)} יש פירוק ז'ורדן, ולפי הטענה לעיל חלקיו נשארים בתוך {\displaystyle \operatorname {Der} (L)}, שהיא בדיוק {\displaystyle \operatorname {ad} (L)}. כלומר, לכל איבר x ב-L קיימים איברים s,n ב-L, כך ש- {\displaystyle x=s+n} (הם התמונות ההופכות של צורת ז'ורדן של {\displaystyle \operatorname {ad} x}). צורת זו נקראת **צורת ז'ורדן המופשטת** של x, ו-s,n נקראים בהתאמה החלקים ה**נילפוטנטי** וה**פשוט למחצה** של x. חשוב גם לציין כי במקרה ש-L היא מלכתחילה תת-אלגברה של אלגברת אנדומורפיזמים, אין סתירה בסימונים וביחידות הצורה.

לקריאה נוספת
------------

* Introduction to Lie Algebras and Representation Theory, James Humphreys, 17-19,24
אין תמונה חופשיתאין תמונה חופשית
**עובדיה סופר** (נולד ב-1934) הוא דיפלומט ישראלי, כיהן כשגריר ישראל בצרפת. 

סופר עלה לישראל מעיראק. עבד בשנים 1954 עד 1960 במשרד מבקר המדינה. שירת במשרד החוץ במגוון תפקידים, שימש המזכיר הראשון בבנגי בירת הרפובליקה המרכז-אפריקאית, ב-1969 מונה לשגריר ישראל בצ'אד. ב-1971 מונה לחבר במשלחת הישראלית לאומות המאוחדות ושימש ראש המשלחת לענייני אפריקה. ב-1978 מונה למנהל המחלקה לארגונים בינלאומיים, באוקטובר 1981 מונה לשגריר ישראל למוסדות האו"ם בז'נבה ובאוקטובר 1983 מונה לשגריר ישראל בצרפת תפקיד בו כיהן עד 1992. 

סופר הוא בוגר תואר ראשון במדע המדינה ובוגר הפקולטה למשפטים, האוניברסיטה העברית בירושלים, הוסמך כעורך דין, בעל תואר שני מהאוניברסיטה העברית ודוקטור ליחסים בינלאומיים מאוניברסיטת העיר ניו יורק.

לקריאה נוספת
------------

* עובדיה סופר, **שליחות במלכוד: סיפורו של שגריר ישראל בצרפת**, הוצאת משכל, 1998

קישורים חיצוניים
----------------

* יוסף אלפרן, "אני מוכר את ארץ ישראל היפה", דבר, 19 בספטמבר 1983

| שגרירי ישראל בצרפת ישראלישראל צרפתצרפת |
| --- |
| 

|  |
| --- |
| מוריס פישר • יעקב צור • ולטר איתן • אשר בן נתן • מרדכי גזית • מאיר רוזן • עובדיה סופר • יהודה לנקרי • אבי פזנר • אליהו בן-אלישר • אלי בר-נביא • נסים זווילי • דניאל שק • יוסי גל • עליזה בן-נון • דניאל סעדה (מ"מ) • יעל גרמן |

 |
**לאנדרו ז'ואקים ריביירו** (בפורטוגזית: **Leandro Joaquim Ribeiro**; נולד ב-13 בינואר 1995) הוא כדורגלן ברזילאי המשחק בטג'אן חנא סיטיזן בעמדת החלוץ.

קריירה
------

לאנדרו התחיל את הקריירה שלו באינטרנסיונל. ב-29 במאי 2014 ערך את הופעת הבכורה שלו בקבוצה הבוגרת במשחק הליגה נגד שאפקואנסה.

בקיץ 2015 הושאל לארוקה מליגת העל הפורטוגזית בה שיחק עד ינואר של אותה עונה. במאי 2016 הושאל לגלוריה.

בינואר 2017 חתם בדילה גורי מליגת העל הגאורגית. ב-5 במרץ 2017 ערך את הופעת הבכורה שלו בקבוצה בתיקו 0-0 נגד צ'יחורה סצ'חרה. ב-12 באפריל 2017 הבקיע צמד בתיקו 3-3 נגד לוקומוטיב טביליסי, שערים אלו היו גם שערי הבכורה שלו לאנדרו בקריירה.

ב-14 ביולי 2017 הושאל במכבי נתניה עד לסיום העונה עם אופציה לשלוש שנים נוספות.

ב-21 בדצמבר 2017 חתם בשריף טירספול מליגת העל המולדובית.

בינואר 2020, לאנדרו חתם בסיאול א-לנד.

קישורים חיצוניים
----------------

ויקישיתוף מדיה וקבצים בנושא **לאנדרו ז'ואקים ריביירו** בוויקישיתוף

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  מאור רחמני, ‏רשמית: לאנדרו ריביירו חתם במכבי נתניה, באתר ONE‏, 14 ביולי 2017
בביוכימיה, **דיאליזה** היא תהליך הפרדה של מולקולות בתמיסה על ידי ההבדל בקצב הדיפוזיה דרך ממברנה בררנית. דיאליזה היא טכניקת מעבדה נפוצה שפועלת על אותו עיקרון עליו פועלת דיאליזה רפואית. בהקשר של מחקר במדעי החיים, היישום הנפוץ ביותר של דיאליזה הוא להסרת מולקולות קטנות ולא רצויות כמו מלחים, גורמי חיזור או מקרומולקולות גדולות יותר כמו חלבונים, DNA או פוליסכרידים. דיאליזה משמשת גם להחלפת בופר, ולמחקר קשירת תרופות.

עקרונות הדיאליזה
----------------

דיפוזיה היא תנועה אקראית ותרמית של מולקולות בתמיסה (תנועה בראונית) שמובילה לתנועת מולקולות מאזור של ריכוז גבוה לריכוז נמוך עד השגת שיווי משקל. בדיאליזה, דגימה ותמיסת בופר (שנקראת דיאליסייט) מופרדים על ידי ממברנה בררנית שגורמת להפרשים בדפוסי הדיפוזיה, ובכך מאפשרת הפרדה של מולקולות בדגימה ובדיאליסייט.

בשל גודל הנקבוביות של הממברנה, מולקולות ענקיות בדגימה לא יכולות לעבור דרך הממברנה, ובכך מגבילה את הדיפוזיה מתא הדגימה. לעומת זאת, מולקולות קטנות יעברו בחופשיות בדיפוזיה דרך הממברנה ויושג שיווי משקל בכל נפח התמיסה. בכך, ישתנה הריכוז הכללי של המולקולות הללו בדגימה ובדיאליסייט. ברגע שהושג שיווי משקל, הריכוז הסופי של המולקולות תלוי בנפחים של התמיסות המעורבות, ואם הדיאליסייט בשיווי משקל מוחלף בדיאליסייט חדש, דיפוזיה תמשיך להפחית את הריכוז של המולקולות הקטנות בדגימה.

דיאליזה יכולה להיות שימושית להסרה או להכנסה של מולקולות קטנות מתוך דגימה, כיוון שמולקולות קטנות נעות בחופשיות דרך הממברנה בשני הכיוונים. זה הופך את הדיאליזה לטכניקה שימושית עבור מגוון יישומים.

הליך הדיאליזה
-------------

### ציוד

הפרדת מולקולות בתמיסה על ידי דיאליזה היא תהליך פשוט. חוץ מדגימה ובופר דיאליסייט, כל מה שבדרך כלל דרוש זה:

* ממברנת דיאליזה בפורמט מתאים (לדוגמה, צינורות, קלטת, וכו') וחתך משקל מולקולרי (MWCO).
* מיכל להחזקת הבופר דיאליסייט.
* היכולת לערבב את התמיסה ולשלוט בטמפרטורה (אופציונלי).

קישורים חיצוניים
----------------

ויקישיתוף מדיה וקבצים בנושא **דיאליזה** בוויקישיתוף
* דיאליזה, באתר אנציקלופדיה בריטניקה (באנגלית)
**פירוק נשק ביולוגי** היא פעולת עיקור המתבצעת על ידי השמדה או דנטורציה של פתוגנים ורעלנים. בסיומה, לא ניתן להשתמש בנשק ונגזרותיו לצורך הפצת מחלות.

דרכי פירוק מקובלות הן:

* חימום (פסטור)
* ערבוב עם כימיקלים: חומרים מלבינים, כוהל, פנול פורמלדהיד.
* שימוש בקיטור בשילוב טיפול כימי.
* קבורה באדמה.

ארצות הברית השתמשה בטיפול בקיטור חם בשילוב עם פורמלדהיד.

ברית המועצות השתמשה בסידן היפוכלוריט לריסוס קירות ובערבוב עם אדמה כדי לטהר ציוד וחומרים אחרים. באופן זה נקברו באדמה טונות של בקטריות אנתרקס אשר מאוחר יותר עורבבו עם סידן כלורי וצמנט. 

בריטניה השתמשה בתמיסת פורמאלדהיד מדוללת במי ים כדי לטהר את האי גריניארד (אשר שימש כאתר ניסוי נשק ביולוגי) בריסוס אווירי. באזורים מזוהמים במיוחד, הוסרה השכבה העליונה של האדמה.

ראו גם
------

* פירוק נשק כימי

לקריאה נוספת
------------

* Wright Susan, **Biological Warfare and Disarmament** (Google Books), Rowman & Littlefield, 2002.
* Eric A. Croddy, James J. Wirtz and Jeffrey A. Larsen, **Weapons of Mass Destruction: An Encyclopedia of Worldwide Policy, Technology, and History** (Google Books), 2004.
**פּירוֹפִילִיט** הוא מינרל סיליקטי ממשפחת הפילוסיליקטים (סיליקטים במבנה בצורת לוחיות) השייך לקבוצת הסמקטיט במשפחת מינרלי החרסית. הוא מופיע בשתי צורות מובחנות, במקבץ עלעלי או כגושים חסרי צורה. לא ניתן לראות בטבע את הגבישים המרכיבים אותו.

לצורה העלעלית יש את ברק אם הפנינה המודגש בשל הפצילות המושלמת המקבילה לשטח הפנים של המינרל. הלוחיות המרכיבות אותו ניתנות לכיפוף אך אינן גמישות ובדרך כלל מסודרות בתבנית קרניים היוצאות ממרכז משותף בקבוצות דמויות מניפה או כדוריות. אם מחממים סוג זה באש ישירה הוא משיר את העלעלים ומתנפח לממדים גדולים פי כמה מנפחו המקורי. מגלה תופעה זו, הכימאי רודולף הרמן (Rudolf Hermann‏ 1879-1805) שפעל במוסקבה, הוא שנתן ב-1829 למינרל את השם "פירופיליט". מקור השם ביוונית, "פּיר" היא אש ו"פילון" היא עלה. צבעם של שני הסוגים הוא לבן, ירוק חיוור, ירקרק או צהבהב. שני הסוגים רכים מאוד (1.5-1 בסולם מוס) ושמנוניים למגע. שני הסוגים דומים לכן לטלק.

מקורות
------

פירופיליט מצוי בסלעים מותמרים כדוגמת פיליט וצפחה, לרוב בחברת המינרל קיאניט, שהפירופליט הוא תוצר של התמרה שלו. 

גושים עלעליים בגוון ירוק חיוור דומים מאוד לטלק בצורתם מצויים בברסווסק שבמחוז סברדלובסק, סמוך ליקטרינבורג שבהרי אורל ובצרמט שבשווייץ. 

המרבצים הנרחבים ביותר מצויים באזור דיפ ריבר (Deep River) שבקרוליינה הצפונית, שם כורים פירופיליט בצורתו הגושית, בקרוליינה הדרומית ובג'ורג'יה שבארצות הברית. מרבצים חשובים של פירופיליט מצויים בסביבת העיירה אוטוסדאל (Ottosdal) שבדרום אפריקה, שם כורים פירופיליט לשימוש תעשייתי ובנוסף כורים בלוקים של פירופיליט הנמכרים תחת השם המסחרי "אבן פלא" (Wonderstone) ונועדו לגילוף פסלים. באוסטרליה כורים פירופיליט בשלושה אתרים בסמוך לפמבולה (Pambula) ב"חוף הספיר" (Sapphire Coast) שבניו סאות' ויילס.

היצרנית הגדולה ביותר של פירופיליט היא קוריאה הדרומית ואחריה יפן וברזיל.

שימושים
-------

נהוג להשתמש בפירופיליט כתוספת לקרמיקה על מנת להקטין את ההתרחבות בחום, כתוספת ללבנים חסינות אש, בייצור קוטלי חרקים, בצבעים ובמבודדי חשמל. בגושים של פירופיליט אותם כורים בדרום אפריקה נעשה שימוש כאבן בניין וכאבן למצבות. כמו גם לגילוף קישוטים וכלים. בסוג הפירופיליט הגושי נעשה שימוש כגיר לכתיבה על לוח או כגיר בשימוש חייטים לסימון מידות על בגדים וכאמצעי למנוע הדבקות של צמיג פנימי לצמיג חיצוני של אופניים לאחר תיקון נקר בגלגל.

הסינים נהגו לגלף מסוג זה פסלונים קטנים וקישוטים מסוגים שונים. מינרלים רכים גושיים אחרים (סטיאטיט (steatite) ופיניט (pinite)) ששימשו גם הם לגילוף אצל הסינים נכללים יחד עם הפירופיליט תחת המונחים אגלמטוליט (agalmatolite) ופגודיט (pagodite). בשל הדמיון לטלק יש הנוהגים לכנות סלעים הבנויים מסוג זה בשם אבן־סבון (Soapstone), אך זוהי טעות. אבן־סבון היא אבן הבנויה בעיקר מטלק שהייתה בשימוש נרחב אצל הסינים לשם גילוף ויש לה מגע של סבון (מכאן שמה), אבל במגע באבן הבנויה מפירופיליט אין תחושה של סבון.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פירופיליט** |
| ויקישיתוף תמונות ומדיה בוויקישיתוף: **פירופיליט** |

* באתר Mineral galleries
* פירופיליט באתר webmineral
* באתר USGS
* פירופיליט, באתר אנציקלופדיה בריטניקה (באנגלית)
**פּירוֹקְסֶן** (או פּירוֹכּסֶן, **Pyroxene**) הוא קבוצה חשובה של מינרלים סיליקטיים בוני סלעים. מינרלים אלה נפוצים כחלק מסלעים מגמטיים (סלעי יסוד) וסלעים מותמרים רבים. הם נפוצים מאוד בסלעי בזלת וגברו.

היסטוריה
--------

מקור השם פירוקסן הוא במילים היווניות "אש" (פירו) ו"זר" (קסנוס). הפירוקסן נמצא כנפוץ באזורי פעילות וולקנית כמשוקע בזכוכית געשית והיוונים פירשו את נוכחותו כזיהום של הזכוכית. אם כי, כיום ידוע כי מינרלי הפירוקסן מתגבשים בטמפרטורות גבוהות עוד בטרם התפרצות הלבה ולכן נראים כגופים זרים במסת האם הזכוכיתית.

תכונות
------

הפירוקסנים הם מינרלים אינוסיליקטים המסודרים במבנה של שרשראות בודדות של ארבעונים של סיליקה המאורגנות במערכות סימטריה מונוקליניות או אורתורומביות.
בגלל אופי קשרי השרשרת אצל הפירוקסנים, נוצרות קורות של יסודות במבנה הגורמות לשבירתם בזווית של 90 מעלות או 90 מעלות בקרוב. פצילות אופיינית זו היא אחד האמצעים להבחנה בין מינרלי הפירוקסן והאמפיבול הדומים זה לזה בשדה. כמו כן, הפירוקסנים ייווצרו כאשר ישנה נוכחות דלה של מים.

הנוסחה הכימית של הפירוקסן בנויה כווריאציות של XY(Si,Al)2O6, כאשר X הוא לרוב מגנזיום או ברזל (בפירוקסנים האורתורומבים) וסידן, נתרן, ברזל או מגנזיום (במונוקלינים). מנגן, אבץ או ליתיום נפוצים בכמויות קטנות אך לעיתים הם היונים העיקריים. Y מייצג את היונים בעלי הרדיוס הקטן יותר, בדרך כלל מגנזיום או ברזל אך לעיתים כרום, אלומיניום, מנגן, סקנדיום, טיטניום וונדיום.
לעומת האמפיבול ופצלת השדה, רק בחלק קטן מהמינרלים של קבוצת הפירוקסן אלומיניום מחליף סיליקה באתר הטטרהדרלי.

פירוקסנים במעטפת כדור הארץ
--------------------------

משפחת הפירוקסנים מהווה חלק חשוב בהרכבו של כדור הארץ. חלקה העליון של המעטפת כדור הארץ בנוי בעיקרו מאוליבין ופירוקסן. בחלק התחתון של כדור הארץ, מאבדים הגבישים האלו את צורתם האופיינית ונדחסים לצורה דחוסה יותר. הצורה הזאת נקראת על שם המינרל פרובסקיט (קלציום טיטאנט), למרות שמבחינה כימית היא זהה לאוליבין ולפירוקסן. לכן ניתן לומר שהמעטפת התחתונה של כ"א עשויה בעיקר מפירוקסן במבנה פרובסקיט.

סוגים שונים של פירוקסנים
------------------------

חבר חשוב בקבוצת הפירוקסן הוא אורתופירוקסן בשם אנסטטיט, שהוא תוצר של ריאקציה מגמתית, בין פורסטריט, שהוא הסוג הנפוץ ביותר של אוליבין, לבין קוורץ, ששכיח בקרום כדור הארץ, אבל כמעט ואינו מצוי עמוק יותר במעטפת כדור הארץ. כמויות גדולות של אנסטטיט, מעידות על מגמות מאפיות ואולטרא מאפיות, שהתרוממו מכיוון המעטפת אל הקרום.

חבר נוסף ראוי לציון מבין הפירוקסנים הוא האומפציט, שמופיע בעיקר בסלעים מטאמורפיים שעברו התמרה בלחץ גבוה ולפיכך הוא מהווה אינדיקציה לתנועות טקטוניות משמעותיות בהיסטוריה הגאולוגית.

לקריאה נוספת
------------

Frandon John, *The Practical Encyclopedia of Rock and Minerals*, Lorenz Books: London 2006

קישורים חיצוניים
----------------

ויקישיתוף מדיה וקבצים בנושא **פירוקסן** בוויקישיתוף
* פירוקסן, באתר אנציקלופדיה בריטניקה (באנגלית)

* פירוקסן באתר Mineral.Galleries

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551081905171
* BnF: cb120038200 (data)
* LCCN: sh85109358
* NKC: ph124841

 |